གསར་འགོད་ལྷན་ཚོགས་ཐོག་སྐུ་ཞབས་མ་ནི་ཤི་སི་སོ་ཌིའ་ལགས་ཀྱིས།སློབ་ཚན་འདི་ནི་ད་ལོའི་ཕྱི་ཟླ་༡ནས་མགོ་བཙུགས་ཏེ།ཆེད་ལས་པ་གྲངས་༣༥ནས་༤༠ཙམ་གྱིས་མཉམ་ལས་ཀྱི་ནུས་ཤུགས་བཏོན་ཏེ་རྩོམ་སྒྲིག་གནང་ཡོད་པ་དང་།ཁ་སང་ལྷག་དཀར་ཉིན་མོ་དང་བསྟུན་མཐའ་མའི་འཆར་ཟིན་གཏན་འབེབ་བྱུང་ཡོད་སྐོར་གསུངས་འདུག་ལ།ལྡི་ལི་གཞུང་གི་འཆར་གཞི་ལྟར་ན།བདེ་སྐྱིད་སྐོར་གྱི་སློབ་ཚན་དེ་སློབ་ཕྲུག་འབུམ་༨ལྷག་ཙམ་ལ་འཁྲིད་རྒྱུ་ཡིན་ཞིང་།སློབ་ཚན་དེ་ནི་གཙོ་བོ་སྒོམ་དང་།བཟང་སྤྱོད།དེ་བཞིན་ནང་བསམ་བློ་སྦྱོང་བརྡར་སོགས་ཀྱི་སྐོར་ཡིན་ལ།སློབ་ཚན་དེར་སློབ་ཚན་གཞན་ལྟར་ཡིག་ཚད་གཏོང་རྒྱུ་མེད་ཀྱང་།དུས་ནས་དུས་སུ་སློབ་ཕྲུག་གི་བདེ་སྐྱིད་དང་ཡར་རྒྱས་ལ་ལྟ་ཞིབ་བྱས་ཏེ།མ་འོངས་པར་སློབ་ཕྲུག་རྣམས་མི་བཟང་པོ་ཞིག་ཡོང་བ་དང་།རྒྱལ་ཁབ་དང་སྤྱི་ཚོགས་ཀྱི་བདེ་སྐྱིད་ཡར་རྒྱས་གཏོང་བའི་དམིགས་ཡུལ་འཛིན་གྱི་ཡོད་འདུག